O‘zbekiston Respublikasi Markaziy banki tomonidan 2018 yil 1 iyun holatiga ko‘ra oltin-valyuta zaxirasi haqidagi ma’lumotlar e’lon qilindi. Unga ko‘ra respublika oltin-valyuta zaxirasi 28,12 mlrd dollarni tashkil qildi. Ulardan 14 mlrd – xorijiy valyutadagi aktivlar, 14,11 mlrd – monetar oltin. 1 iyun holatiga ko‘ra sof oltin-valyuta zaxiralari 27,02 mlrd dollarni tashkil qildi. Eslatib o‘tamiz, O‘zbekistonning oltin-valyuta zaxirasi 2018 yil 1 may holatiga ko‘ra ham kamaygandi.